
Årsmelding 2022
Årsmøte 2023
Ifølge vedtektene skal årsmøtet avholdes innen utgangen av mars måned.
Innkalling var tatt inn i Velavisen, på vår hjemmeside og på Facebook.
Årsmøtedokumentene ble publisert på vår hjemmeside og på Facebook.  
Årsmøtet ble gjennomført 28.03.2022. To nye styremedlemmer og ett nytt varamedlem ble valgt.
Styrets sammensetning i 2022 har vært:

	Britta Zeiner
	Leder
	Berger og Rykkinn Vel

	Olav Midtgarden
	Nestleder
	Mannskapet på Rykkinn

	Nina Skui Lindvig
	Styremedlem
	Bryn menighet

	Lucia Sennesvik
	Økonomiansvarlig
	Uavhengig

	Ragnhild Oma
	Styremedlem
	Valborgs

	Fiaz Mirza
	Styremedlem
	Moskeen

	Mette Dahle Emaus
	Sekretær
	Uavhengig

	Øyvind Jordheim
	Varamedlem
	Berger og Rykkinn Vel

	Hilde Torp
	Varamedlem
	Sammen for Rykkinn

	John Bellis
	Varamedlem
	RYKTE

	Per H. Hansen
	Varamedlem
	Mannskapet på Rykkinn/Speiderne

	Gro Anita Haugen
	Varamedlem
	Bryn menighet

	Alf Robert Nyborg Håland
	Varamedlem
	Norsk Folkehjelp

	Meron Tewelde
	Varamedlem
	Uavhengig


Lucia Sennesvik har vært regnskapsfører og Dag Erichsrud revisor.                                                               Mette Dahle Emaus sekretær.                                                                
Ragnhild Oma har vært valgkomité.
Det har vært avholdt 11 styremøter. 
 
Daglig leder
Fra 1-1-2022, til hun sluttet 31-08-2022, var Haimi Mahari daglig leder.                                                    Haimi var delvis og helt sykmeldt i denne perioden. Linn Pedersen ble ansatt som vikar for å lede prosjektet «kreativt verksted» sammen med to aktivitetsledere, Milka Mehari   og               Selihom A. Andemariam, fram til sommerferien.                                                                               To frivillige, Mette Dahle Emaus og Ragnhild Oma, bemannet Frivilligsentralen noen timer i uken og holdt hjulene i gang.
Ny daglig leder Benedicte Kristiansen tiltrådte 1-11-2022. 
Aktiviteter / kurs:
Oppstart av aktiviteter ble gjort på bakgrunn av planer og søknader til kommunen og Bufdir. 12.feb. opphevde regjeringen alle forskriftsfestede tiltak mot covid-19, og livet ble igjen «normalt». Våre aktiviteter og arrangementer kunne igjen gjennomføres på vanlig måte.  
Kompetanseheving Norsk og Samfunnsfag:
 Kurset hadde siste semester våren 2022.    Tilbudet har vært et samarbeid mellom RFS og AOF Norge avd. Oslo og Akershus og har gått over to semestre. 

Leksehjelp for barn og unge:
Hver onsdag fra 14.00 -16.00 er det et tilbud for elever som går på barne- eller ungdomsskolen å komme til Grendehuset for å få hjelp med leksene.
Unni Elisabeth Østensen er leder for denne aktiviteten.  
 
Norsk språkkafé:
Hver torsdag kl.10.30 – 11.30. Et samarbeide med Rykkinn bibliotek. Det er åpent for alle. Det samtales om dagligdagse temaer og aktuelle saker i nyhetsbilde. Det serveres kaffe/te og kjeks. Ledes av Mette Dahle Emaus, Marianne Munch Ryg, Kristin Hagen og Grethe Hallsett.  

Gå-gruppe:
Ble endret fra onsdager til mandager. Et åpent tilbud. Oppmøte utenfor Grendehuset kl.10.00.Deltagerne går en tur sammen i nærområdet. Ledes av Gullaug Krohn. 






Håndarbeidstreff:
Hver onsdag fra 11.00 – 13.30. Det er åpent for alle.Ca. 20 deltagere hver gang. Noen kommer fast og andre av og til. Det serveres kaffe/te og kjeks. Ledes av Ragnhild Oma. Innimellom overrasker hun med kaker og pizza.                                                    
9.november ble det arrangert tur til Franzefossgruvene ved Hamang. En spennende, lærerik og fremtidsrettet omvisning ved Gaute Markussen. 

Himmel på jord- fra hode til hjertet:
En møteplass for de store spørsmålene.
Ca. en dag i måneden inviteres det til åpent møte med samtaler over livets store
og små spørsmål. Det serveres kaffe/te og noe enkelt å bite i.
Ledes av Gro Hammerstad Næss og Sigrid Leinum.

Kvinnekafeen:
En torsdag i måneden inviteres det til kvinnekafé. 
En flerkulturell møteplass hvor kvinner fritt kan komme og dele tanker og meninger,
dikt, sanger m.m. Det serveres et enkelt måltid. Hilde Torp leder kvinnekafeen. 

Kreativt verksted for barn og unge:
Et tilbud hver mandag mellom kl. 14.00 – 17.00 til barn og unge mellom 7 og 13 år. Det blir også servert et varmt måltid. Pga. sykdom og manglende aktivitetsledere, har tilbudet hatt en pause fra høsten 2022.  

Reparasjonskafé:
Et samarbeide mellom Norsk Folkehjelp og Mannskapet på Rykkinn. Her kan man komme og få reparert sykler og annet redskap. Det serveres kaffe og vafler. Sesongbasert. Har vært arrangert 4 ganger i 2022, pluss at de deltok på «Sammen for Rykkinn». Det er et mål å løfte tilbudet enda mer, der gjenbruk er i fokus.

Sykurs:
I samarbeide med Skattkammeret har vi kjøpt inn flere symaskiner og annet utstyr og startet sykurs i november, i første omgang for nybegynnere. Alder over 15 år. Kurset ledes av Solveig Hopen. Et populært tiltak som vil fortsette neste år.  

Ferier på Rykkinn:
Aktivitetstilbud til barn og unge. Et samarbeide med lokale lag og foreninger. 
Søkelys på alle skolens ferier.
 
Vinterferien:
Aktiviteter for barn 7-13 år. Bl.a. besøk på Drømmebruket i Lommedalen, skøytedag,
Kreativt verksted og alpindag i Kirkerudbakken.




Påske:
I samarbeide med Rykkinn Senter ble det arrangert en familiedag på plassen utenfor senteret med besøk av brannbamsen Bjørnis. Det var stort oppmøte.

Sommerferie:
I samarbeide med Ungdom og Fritid og Skattkammeret arrangerte vi 
sommercamper i uke 25,26,27,32 og 33 for barn og unge 7-13 år.   
Hver uke var det besøk på Burudvann, stolpejakt i nærområdet, idrettsdag, besøk på Eventyrfabrikken og Tusenfryd. De fleste ukene var fulltegnet. 

Høstferie:
Vi arrangerte aktiviteter hver dag for barn og unge 7-13 år.
Det var sykkelrebus, kreativt verksted, besøk på Bergvang gård, Rush trampolinepark og Tusenfryd. Dessverre møtte ikke alle påmeldte opp og ga heller ikke beskjed. Det var beklagelig siden det var flere på venteliste, og noen steder må vi betale for antall påmeldte.

På disse aktivitetene deltar daglig leder, noen voksne frivillige pluss flere unge aktivitetsledere. 
Bortsett fra på Tusenfryd, så ble det hver dag servert et varmt måltid.    

Stolpejakten:
Stolpene ble satt ut i mai og samlet inn på høsten. Mannskapet sto for gjennomføringen, 
og Frivilligsentralen bidro med trykking av kart.
Det ble gjennomført en felles stolpejakttur for barn og unge under "Sommer på Rykkinn". 

Juleverksted:
Vi hadde julegaveverksted for barn 7-13 år to dager i desember.
Solveig Hopen og Kersti Skjold ledet hver sin dag.


Arrangementer:

Juletrekasting:
Arrangementet måtte avlyses på grunn av smittevernrestriksjoner.

8.mars:
Internasjonalt kvinneforum, Rykkinn bibliotek og RFS sto som vanlig for 8.mars markeringen på Rykkinn. Et todelt arrangement, demonstrasjonstog kl. 18.00 og kvinnefest kl.19.00.
Ca.25 mennesker deltok i toget og ca.70-80 deltok på festen. Arrangementet var gratis og åpent for alle.
Ordføreren holdt tale for dagen og det var et rikholdig program med dans av kurdisk kvinnegruppe, internasjonalt kor v. Simin May, damekoret Valborgs, ungdomsappell v. Filippa og Marie, internasjonale appeller v. Mona og Fatima, dansegruppe med eldre kvinner v. Marianne, diktlesning v. Elin Setara og tamilsk dans v.Kavitha. Alle bidro gratis. 
Ellers minimale kostnader, alle tar med en rett til felles bord. Hilde Torp hadde hovedansvaret for arrangementet. Budstikka var tilstede, og det var flotte oppslag i avisen.  

Sammen for Rykkinn:
Stort arrangement, i og utenfor Rykkinnhallen, som gikk av stabelen torsdag 22.september
Kl.17.00 – 20.00. Ordføreren åpnet programmet.
Et samarbeide mellom mange lag og foreninger på Rykkinn. Det var mulig å møte alle som tilbyr aktiviteter og støtte til barn og ungdom på Rykkinn, pluss få prøve ulike aktiviteter.     
Det var mulig å kjøpe mat fra «alle verdenshjørner». Det var innslag fra skolekorpset, 
elever fra Rykkinn skole, Kirsti Skulleruds ballettskole og Charmers Cheerleading.
Mannskapet stilte med sykkelreparatører og vi tok imot påmeldinger til høstferien.
Hilde Torp var primus motor for denne aktiviteten. 
   
HalloVenn:
Et alternativt tilbud til Halloween for barn og unge. Sentralen har tidligere bidratt med søknad av midler til gjennomføring av aktiviteten. Selve gjennomføringen står fritidshuset og menigheten for. På grunn av sykdom og manglende ledere ble det dessverre ikke mulig å gjennomføre denne aktiviteten i år.

Rykkinndagene:
5. og 6. november. Et samarbeide med Rykkinn bibliotek. Formålet med arrangementet er å sette søkelys på kunst og litteratur. Det er et mål å løfte lokale aktører. Det var godt oppmøte.
Det var innslag fra Olsenbanden, Damekoret Valborgs, Eventyrforestilling, klassisk gitar, foredrag, diktopplesning og en forrykende avslutning med Arnegull på piano. Det var kafé,
utstillere og salgsboder. Hilde Torp og Ragnhild Oma hadde hovedansvaret for arrangementet.  

Kinobesøk: 
I anledning «Den store kinodagen», lørdag 5.november, inviterte vi familier til gratis 
kinobesøk i Sandvika. Det var 70 påmeldte. 

Frivillighetsdagen:
Unni E. Østensen representerte oss på et arrangement på Seniorsenteret sammen med flere lokale lag og foreninger i forbindelse med «Frivillighetsdagen».

Juleavslutning:
13. desember var det juleavslutning for familier med tur til Rønningen gård.
Det var tur med hest og slede, mat fra bålpannen, pepperkaker og gløgg. 

Julelunsj:
14.desember arrangerte Benedicte julelunsj for de faste frivillige.



Julegaver:
Også i år har vi vært «julenisse». Vi delte ut ca. 100 gaver. Gavene kom hovedsakelig fra Rykkinn senter, pluss fra håndarbeidsgruppa og fra enkeltpersoner. Britta og Benedicte pakket gaver, og Benedicte sørget for at de kom fram til mottakerne. Liste over mottakere fikk vi hovedsakelig fra skolen og Flyktninghjelpen.

Utleie:

Utleie av Rykkinn Grendehus har i 2022 vært nesten som normalt. Første halvår var mange fremdeles skeptiske til å delta på arrangementer med mange mennesker til stede. 
Inntektene fra utleie dekker felleskostnadene og utgifter til diverse renholds midler.
Vi har to faste leietakere, ellers leies det ut til møter og sosiale sammenkomster. 
    
Samarbeidspartnere i 2022:

Rykkinn bibliotek, Bryn menighet, Al Noor moskeen, BVHIF, Bymisjonen v/ Skattkammeret, Ungdom og Fritid Bærum kommune, Berger og Rykkinn Vel, Mannskapet på Rykkinn, Norsk Folkehjelp Asker og Bærum, Lions, KIBO (bolig for psykisk helse og rus på Rykkinn),  Internasjonalt kvinneforum og kurdisk kvinneforening.
Lokalt næringsliv: Gode avtaler med MENY på Rykkinn Senter og Sportsmagasinet på Rykkinn Senter. Godt samarbeid med Rykkinn senter ved daglig leder.


Antall frivilligtimer lagt ned i 2022:
Det er lagt ned ca. 1520 frivilligtimer i 2022.                                                                                                    RFS har 150 registrerte frivillige. Av disse er 14 aktive minst en gang i uken.  
Prosjektmidler:
Det har vært søkt om og mottatt kr.500 000,- fra Bufdir til «Ferier på Rykkinn»                                     Eventuelt ubrukte midler må betales tilbake.                                                                                    Fra Bærum kommune har vi mottatt kr.120 000,- i frivillighetsmidler, pluss 20 000,-                           til «Sammen for Rykkinn.» Fra Berger og Rykkinn Vel har vi mottatt kr. 15 000,-                             til informasjonsbrosjyre i forbindelse med «Sammen for Rykkinn».                                                     I tillegg har vi mottatt kr. 54 844,- fra Grendehuskomiteen da de la ned sin virksomhet.



Virksomhetsplan for 2023:
Frivilligsentralen fortsetter i 2023 med de allerede etablerte aktivitetene:
· Leksehjelp for barn og unge.
· Norsk språkkafé, - flyttes til mandag ettermiddag.
· Gå-gruppe. 
· Håndarbeidstreff.
· Kvinnekafé.
· Himmel på jord – fra hodet til hjertet.
· Kreativt verksted,- skifter navn til «Etter skoletid»
· Sykurs, - for nybegynnere, - for viderekommende,- redesign.
· Reparasjonskafé.
· Ferier på Rykkinn, vinterferie, - påskeferie, - sommerferie, - høstferie.
· Juleverksted for barn og unge.
Vi har ikke gitt opp håpet om å få til svømmetrening for kvinner og                           sjakk kurs for barn og unge, og vi vil arbeide for dette i 2023.
I tillegg vil vi arbeide for å få til aktiviteter for unge fra ungdomsskoletrinnet og oppover. Daglig leder og Hilde Torp tar initiativ til dette.                                                               
Av arrangementer vil vi videreføre:                                                                                 
· 8.mars,- kvinnedagen.    
· Sammen for Rykkinn,- flyttes til mai/juni.
· Rykkinndagene.
· HalloVenn.
· Den store kinodagen.
· Juleavslutning for familier.
· Innsamling/ utdeling av julegaver.
· Juletrekasting
Utleie av Grendehuset vil fortsette som tidligere.
RFS vil arbeide for et samarbeide med andre lokale lag og organisasjoner der det er naturlig å samarbeide om aktiviteter. Vi vil søke å rekruttere flere frivillige til både å lede og bidra til aktivitet.                                                                    Målet for RFS er å skape aktivitet for og på tvers av alle samfunnslag på Rykkinn                 og bli samlingspunktet for frivillig arbeid i nærmiljøet. 

